Ahti Raias

Ahti Raias (12. märts 1936 Painküla – 23. veebruar 2017 Tallinn) oli eesti koorijuht ja muusikapedagoog. 

Ta oli segakoori Raudam dirigent ja kunstiline juht.

Haridus ja töökäik 

Ahti Raias sündis Osvald ja Hilda Raiase esimese lapsena. 
Õppis Ranna 7-klassilises koolis, mille lõpetas kiituskirjaga. Muusikahariduse sai Heino Elleri nimeline Tartu Muusikakoolis, kus kolmel esimesel semestril õppis kannelt õpetaja Elmar Luhatsi käe all, edasi juba koorijuhtimist Richard Ritsingu juures, omandades üldharidusliku kooli lauluõpetaja ja koorijuhi kvalifikatsiooni, lõpetas kooli kiituskirjaga.

1955–1960 astus Tallinna Riikliku Konservatooriumi koorijuhtimise erialale (dots. Jüri Variste klass), omandas koorijuhi ja pedagoogi kvalifikatsiooni.

07.02.1977–31.05.1977 täiendas ennast Kiievi Riikliku A. M. Gorki nim. Pedagoogilises Instituudis kvalifikatsiooni tõstmise teaduskonnas kooridirigeerimise erialal prof. M. M. Karensteini ja dotsent N. O. Krassi juures.

1958. aastast töötas Tallinna 22. Keskkooli muusikaõpetajana. 1960–1961 oli Türi 1. Keskkooli muusikaõpetaja.

1960–1975 Eesti Televisiooni helirežissöör-muusikakujundaja (vaheajaga).

Alates 1975 Tallinna Riikliku Konservatooriumi õpetaja, alates 1977 koolikoori kateedri vanemõpetaja.

1995–2002 oli Eesti Muusika- ja Teatriakadeemia dirigeerimise osakonna koolikoori ja -orkestri lektoraadi korraline lektor.

Töö dirigendina

Taidlus- ja koolikooride orkestri juhatamine 

 sept.1958–02.01.60 Tallinna 22. Keskkooli sega- ja lastekoori koorijuht
 okt.1960–jaan–1961 Kolu Rahvamaja segakoori koorijuht
 1960–1961 Türi I Keskkooli nais- ja lastekoori dirigent ning puhkpilliorkestri dirigent
 veebr.1961–18.11.65 Tallinna tekstiilivabriku Punane Koit segakoori koorijuht
 24.01.69–31.05.71 ENSV Riikliku Filharmoonia RAMi stuudiokoori koorijuht
 12.12.75–04.07.93 Tapa Raudteelaste kultuurimaja naiskoori Leelet koorijuht
 02.01.80–31.12.94 Tapa Autobaasi A/Ü klubi meeskoori Tarm koorijuht
 okt.1991–mai 1992 Tapa Lauluseltsi poistekoori koorijuht
 27.10.91–17.12.2005 Tapa Lauluseltsi segakoori Leetar koorijuht
 01.09.66–31.08.76; 01.09.77–30.04.84; 16.02.82–31.08.90 segakoor Raudam abikoorijuht (peadirigent Arno Kallikormi kõrval), kokku 19 aastat.
Sept.1990–2013 segakoor Raudam peadirigent, 22 aastat. Kokku Raudami segakoori ees 41 aastat.
2013 sai Ahti Raias segakoori Raudam audirigendiks.

Vokaalansamblite ja solistideringi juhendamine 

 24.10.56–04.11.56 Tallinna I Töölisnoorte Keskkooli naisansambli juhendamine
 19.11.56–juuni 1957 Tallinna Õmblusvabriku meeskvarteti juhendamine
 1957–1958 Tallinna Mereklubi mees- ja naisansambli juhendamine
 1958–1959 Tallinna mööblivabriku Hoog naisdueti ja solistideringi juhendamine
 jaan.1962–16.06.69 Tallinna tekstiilivabriku Punane Koit meeskvarteti, nais- ja meesansambli, naistrio ja segasepteti (meeskvartett + naistrio) juhendamine
 19.04.66–30.06.66 Tallinna telefonikaugejaama naisansambli, dueti ja solisti juhendamine
 11.09.01–20.07.02 Tallinna Postikeskuse segaansambli ja meeskvarteti juhendamine

Isiklikku 
Ahti Raiasel on tütred Helje ja Heidi ja ta on maetud Pärnamäe kalmistule.

Eesti dirigendid
Eesti muusikapedagoogid
Pärnamäe kalmistule maetud
Sündinud 1936
Surnud 2017